ધીમહીને આનંદ આપવાની પ્રવૃત્તિમાં અમારા બંનેનો થાક ક્યાંય ગાયબ થઈ જાય છે. પારિવારીક હૂંફ અને આત્મીયતાની લાગણી અનુભવાય છે. પહેલાં ટી.વી જોઈને જે બમણો થાક લાગતો, એની જગ્યાએ સાચી આંતરિક પ્રસન્નતાનો અનુભવ થાય છે. મિત્રો, બાળકોને ટી.વી.ની ટેવ છોડાવવી તો સાવ સહેલી છે, પરંતુ હકીકતમાં તો મા-બાપથી આ ટેવ છૂટતી નથી એટલે તેઓ બાળકોનું બહાનું આગળ ધરે છે. બાળક તો કુમળો છોડ છે, વાળીએ એમ વળે. જરા વિચારજો, બાળકની માનસિક શક્તિને સાચી દિશા બતાવવામાં ક્યાંક તમે મોડા તો નથી પડી રહ્યા ને ?